Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 613/14/2202	Galanta, 30.6.2015
EEČ : 2-17-156-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Podľa § 215 ods. 1 písm. g) Trestného poriadku   t r e s t n é    s t í h a n i e   proti obvinenej XXXXX, ktoré bolo začaté dňa 29.08.2014  a kde bolo vznesené obvinenie uznesením povereného príslušníka Okresného dopravného inšpektorátu v XXXXX  sp. zn.  XXXXX zo dňa 12.01.2015 za prečin ublíženie na zdraví podľa ustanovenia § 158  Trestného zákona

z a s t a v u j e m .

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX.
dňa 28.08.2014 v čase asi o 11.18 hod. došlo na miestnej komunikácii v obci XXXXX pri miestnom cintoríne k dopravnej nehode medzi osobným motorovým vozidlom zn. Škoda Felícia, EČ: XXXXX, ktoré riadila vodička XXXXX a cyklistkou mal. XXXXX, nar. XXXXX. 
K dopravnej nehode došlo tak, že obvinená na miestnej komunikácii pri miestnom cintoríne cúvala na bočnú uličku, ktorá sa napájala na poľnú cestu, kde v tom čase na poľnej ceste vykonávala jazdu na bicykli cyklistka ma. XXXXX, ktorá pred nárazom zastala a následne došlo nárazu zo zadnou časťou vozidla do bicykla, ktoré vozidlo tlačilo späť a následne cyklistka aj s bicyklom padli na cestu. 
Pri dopravnej nehode cyklistka XXXXX podľa znaleckého posudku č. 61/2014 znalca XXXXX utrpela zranenie a to epifyzeolyzu bázy 1 predpriehlavkovej kosti pravej nohy v Salter - Harrisovej klasifikácii IV typ bez podstatnej dislokácie, kde sa jedná o ľahkú ujmu na zdraví s dobou liečenia šesť týždňov, pričom nebola žiadnym závažným spôsobom obmedzená na bežnom spôsobe. 
Obvinená svojim konaním porušila ustanovenia § 3 ods. 2 písm. a), § 22 ods. 2, § 66 ods. 2 písm. a), d), e) Zákona č. 8/2009 Z.z. o cestnej premávke,
naplňujúci znaky prečinu ublíženia na zdraví podľa ustanovenia § 158 Trestného zákona,

Odôvodnenie: 
Uznesením povereného príslušníka Okresného dopravného inšpektorátu v XXXXX ČVS: XXXXX zo dňa 29.08.2014 bolo začaté trestné stíhanie a uznesením zo dňa 12.01.2015 bolo  vznesené obvinenie XXXXX za prečin ublíženie na zdraví podľa ustanovenia § 158 Trestného zákona na tom skutkovom základe, ako je to uvedené vo výrokovej časti tohto uznesenia. 

Podľa § 158 Trestného zákona kto inému ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.
  
V predmetnej veci  sa teda  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Podľa ustanovenia § 220 ods. 1 Trestného poriadku v konaní o prečine,  na ktorý zákon ustanovuje trest odňatia slobody, ktorého horná  hranica neprevyšuje  päť  rokov,   môže prokurátor  so  súhlasom  obvineného a  poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási,  že spáchal  skutok, za   ktorý je  stíhaný a  nie sú odôvodnené pochybnosti o tom, že jeho vyhlásenie bolo vykonané  slobodne, vážne a určito,
b/ nahradil  škodu, pokiaľ  bola  činom  spôsobená, alebo  urobil iné  opatrenia na náhradu škody, alebo inak odstránil ujmu vzniknutú   trestným činom a
c/ zloží na účet  súdu a v prípravnom konaní  na účet prokuratúry  peňažnú  sumu  určenú   konkrétnemu  adresátovi  na  všeobecne  prospešné účely a táto peňažná  suma nie je zrejme neprimeraná  závažnosti spáchaného trestného činu,
a vzhľadom na  povahu a závažnosť spáchaného  činu, na mieru, akou bol trestným  činom dotknutý verejný  záujem, na osobu obvineného a na jeho osobné a majetkové  pomery považuje takýto spôsob rozhodnutia za dostačujúci.

Obvinená XXXXX a poškodená XXXXX so schválením zmieru vyslovili súhlas a zároveň uviedli, že zmier uzavreli dobrovoľne. Obvinená slobodne,  vážne a určito vyhlásila, že spáchala skutok, za ktorý je stíhaná. Svoj čin oľutovala a urobila opatrenia smerujúce k náhrade škody, ktorú poškodenej spôsobila svojim konaním. Poškodená vyhlásila, že škodu si bude v celom rozsahu uplatňovať z povinného zmluvného poistenia motorového vozidla a tým jej nároky na náhradu škody budú v celom rozsahu uspokojené. So zmierom súhlasila.

Dňa 15.06.2015 obvinená XXXXX zložila na verejnoprospešné účely  sumu vo výške 150,- Eur. 

Z uvedenej peňažnej sumy patrí štátu na peňažnú pomoc obetiam trestnej činnosti 50 % a 50 % peňažnej sumy patrí neziskovej organizácii XXXXX ktorý za adresáta označila obvinená. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvinenej, ktorá doteraz nebola súdom trestaná ani priestupkovo stíhaná a na jej osobné a majetkové pomery som dospela k záveru, že takýto spôsob rozhodnutia je dostačujúci. 

Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu podľa § 215 ods. 6 Trestného poriadku sťažnosť nie je prípustná.

Mgr. Jarmila Pastýriková
prokurátorka